Nariadenie Komisie (ES) č. 2036/2001
zo 17. októbra 2001,
ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskych spoločenstiev,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 ods. 3 a 4,
keďže:
(1) Podľa článku 5 nariadenia (EHS) č. 2081/92 zaslalo Francúzsko a Taliansko Komisii prihlášky na zápis určitých názvov ako označení pôvodu alebo zemepisných označení.
(2) V súlade s článkom 6 ods. 1 tohto nariadenia sa ukázalo, že prihlášky spĺňajú požiadavky nariadenia, a hlavne, že obsahujú všetky potrebné informácie stanovené v jeho článku 4.
(3) Po uverejnení názvov uvedených v prílohe k nariadeniu (EHS) č. 2081/92 v Úradnom vestníku Európskych spoločenstiev [3] Komisii neboli doručené žiadne námietky v zmysle článku 7 nariadenia (EHS) č. 2018/92 vo vzťahu k označeniam uvedeným v prílohe k tomuto nariadeniu.
(4) Uvedené názvy by mali byť z tohto dôvodu zapísané v registri chránených označení pôvodu a chránených zemepisných označení a teda byť chránené ako chránené označenia pôvodu alebo chránené zemepisné názvy v celom spoločenstve.
(5) Prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4] naposledy zmenenému a doplnenému nariadením (ES) č. 1971/2001 [5],
PRIJALA TOTO NARIADENIE:
Článok 1
Názvy uvedené v prílohe sa týmto dopĺňajú do prílohy k nariadeniu Komisie (ES) č. 2400/96 a zapisujú sa do Registra chránených označení pôvodu a chránených zemepisných označení ako chránené označenia pôvodu (CHOP) alebo chránené zemepisné označenia (CHZO), ako stanovuje článok 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. októbra 2001